**ELŐTERJESZTÉS**

**Körmend Város Önkormányzata Képviselő-testülete 2017. október 26-i ülésére**

**Tárgy:** Szombathelyi Tankerületi Központ fejlesztési tervének véleményezése 2017-2022

Tisztelt Képviselő-testület!

A Szombathelyi Tankerületi Központ eljuttatta Körmendhez is a 2017-2022 közötti fejlesztési tervét véleményezésre.

Egy átfogó jövőképet és célt ismertető szakmai anyagról van szó, amely 2022-ig határoz meg célkitűzéseket a Tankerület számára.

A 2017-es év az első olyan év, amikor a Tankerületi Központ már működteti is a körmendi köznevelési intézményeket. A Központtal az együttműködés példaértékű.

Az anyag betekintést enged a demográfiai helyzetre (73.oldal), a körmendi óvodákba járó gyermekek létszámadataira ( 86. és 87. oldal), a pedagógus létszámadatokra ( 95. és 96. oldal), a kompetencia felmérések eredményeire (106. oldaltól) is.

A testületi ülésen jelen lesznek a Tankerületi Központ képviselői, így az anyaggal kapcsolatosan hozzájuk további kérdéseket lehet intézni az anyaggal kapcsolatosan.

**HATÁROZATI JAVASLAT**

Körmend Város Önkormányzata Képviselő-testülete megismerte Szombathelyi Tankerületi Központ 2017-2022 közötti fejlesztési tervét. A fejlesztési tervben írtakkal Körmend Város Önkormányzata Képviselő-testülete egyetért, és kívánja, hogy összefogással, a további jó munkakapcsolatok megőrzésével megvalósulhassanak a tervben foglaltak.

Körmend, 2017. 10. 18.

**Bebes István**

**polgármester**